7. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 327 της 11/25 Μαΐου 1976 (ΦΕΚ Α΄ 122) Περί ιδρύσεως Εργαστηρίων και συστάσεως θέσεων Βοηθητικού Διδακτικού Προσωπικού παρά τη Ανωτάτη Σχολή Καλών Τεχνών. Άρθρ.1.-Ιδρύονται παρά τη Ανωτάτη Σχολή Καλών Τεχνών τρίτον και τέταρτον τακτικά Εργαστήρια Ζωγραφικής, ισότιμα προς τα υφιστάμενα τοιαύτα, εις τα οποία διορίζονται τακτικοί καθηγηταί επί τω αυτώ, ως και οι λοιποί καθηγηταί, βαθμώ και μισθώ. Άρθρ.2.-Συνιστώνται παρά τη Ανωτάτη Σχολή Καλών Τεχνών αι κάτωθι θέσεις βοηθητικού διδακτικού προσωπικού.  Μία θέσις Βοηθού Προκαταρκτικού Εργαστηρίου.  Ως ειδικόν τυπικόν προσόν διορισμού εις την θέσιν ταύτην ορίζεται πτυχίον Χαρακτικής της Ανωτάτης Σχολής Καλών Τεχνών ή ομοταγούς Σχολής της αλλοδαπής.  2 θέσεις Βοηθών Εργαστηρίων Ζωγραφικής. Ως ειδικόν τυπικόν προσόν διορισμού εις τας ανωτέρω θέσεις ορίζεται πτυχίον Ζωγραφικής της Ανωτάτης Σχολής Καλών Τεχνών ή ομοταγούς Σχολής της αλλοδαπής. 